เป็นร้านดั้งเดิมคู่เมืองรถม้า มาเขลางนครเป็นต้องมาทาน  ร้านตั้งอยู่ติดกับลำน้ำบรรยากาศสบายๆ ยิ่งถ้าเป็นหน้าหนาว จะได้สัมผัสลมเย็นๆ จะทำให้อาหารอร่อยยิ่งขึ้น เมนูที่มาแล้วขาดไม่ได้เลยคือ ขาหมูเสบียง เป็นเมนูโปรดของครอบครัวผม ขาหมูที่ทอดได้กรอบไม่อมน้ำมัน กับน้ำจิ้มซีฟู้ดและมายองเนส ทำให้ทานแล้วไม่เลี่ยน ปลาทอดสมุนไพร ปลาทอดกรอบนอกนุ่มในมาพร้อมกับสมุนไพรที่ทอดจนกรอบ จิ้มกับน้ำจิ้มซีฟู้ด เข้ากันดี แกงเลียง เป็นอีกเมนูสุขภาพที่มาแล้วต้องสั่ง น้ำแกงรสกลมกล่อมซดลื่นคอ ทริปนี้ลองเมนูใหม่เพราะเราสั่งกันเป็นครั้งแรก ต้มยำปลากรอบ เมนูนี้รสชาติยังไม่ถูกใจเท่าไหร่ ถ้าลดเค็มลงนิด เติมเปรี้ยวอีกหน่อยล่ะเด็ดเลย แล้วปลากรอบผมว่าตัวใหญ่ไป ก้างปลาทำให้อรรถรสในการทานลดลง ถ้าเป็นตัวเล็กจะทานได้ทั้งตัวแบบไม่ต้องกลัวก้าง จะดีมาก